Sërish protesta në Paris
“Jelekët e verdhë” mblidhen sërish në Paris, ndërsa policia u përpoq të pengonte lëvizjen e tyre drejt qendrës
Megjithë thirrjet e autoriteteve franceze për qetësi, qindra protestues u mblodhën sërish sot tek Harku i Triumfit dhe marshuan drejt bulevardit të famshëm të Parisit, Champs Elysees. Mbi 8 mijë policë ishin mobilizuar sot në të gjitha rrugët kryesore të kryeqytetit dhe në stacionet e trenave. Policia përdori sërish gazin lotsjellës në përpjekje për të ndalur marshimin e “jelekëve të verdhë” dhe autoritetet njoftuan se gjatë paradites u arrestuan 60 protestues. Në Paris pati një prezencë të fortë të policisë që në orët e para të ditës, ndërsa zhvillohej protesta e “jelekëve të verdhë”. Autoritetet bënë thirrje në mënyrë të përsëritur për qetësi, pas protestave të dhunshme të fundjavave të mëparshme. Policia vendosi njësitë e saj në të gjitha stacionet e trenave dhe ngriti pika kontrolli përgjatë rrugëve kryesore. Megjithatë, qindra protestues filluan të marshojnë që në mëngjes drejt Champs Elysees. , thotë Julie Verrier, protestuese nga Picardie. , thotë Sylvain Rabant, protestues nga Haute-de-Savoie. Policia u përpoq të bllokonte lëvizjen e protestuesve, të mbledhur fillimisht në Harkun e Triumfit, drejt bulevardit qendror Chams Elysees. Të gjitha dyqanet përgjatë bulevardit të famshëm janë tashmë të mbyllura dhe dritaret janë mbuluar për t’u mbrojtur nga protesta. Autoritet njoftuan se të paktën 8 mijë policë dhe autoblinda të shumta ishin dislokuar në rrugët e kryeqytetit. Edhe sot policia u pa të përdorte gazin lotsjellës dhe njësitë e ndërhyrjes së shpejtë u panë duke shpërndarë protestuesit.